﻿ EVOLUŢIA CONSUMULUI DE DROGURI ÎNTRE 1995 ŞI 2002 ÎN ROMÂNIA DÉGI L. CSABA INTRODUCERE Fenomenul consumului de droguri în România nu poate fi perceput şi analizat din perspectiva naivă, idealistă a anilor ’90, când opinia publică dezbătea problematica abuzului de substanţe stupefiante ca pe o „temă occidentală”, ca pe o realitate izolată a consumatorului, a persoanei afectate, prea îndepărtată pentru o societate aflată în plin proces de reorganizare politico-socio-economică. Raportarea neadecvată, specifică deceniului trecut în România, ignora pericolul pe care îl prezintă drogurile într-o societate în curs de modernizare. Era prezentat ca o perspectivă liniştitoare faptul că România este doar un coridor al rutei balcanice de trafic al drogurilor, un punct de legătură între Turcia şi ţările Europei de Vest. Exista o percepţie eronată despre fenomenul drogurilor, în care exista numai trafic, numai un „pericol exterior”. La începutul anului 2003, România este o ţară în care se produc şi se consumă droguri şi în care ne confruntăm cu realitatea complexă a traficului de 1 substanţe ilicite. 86,3% din populaţia României sunt convinşi că abuzul de droguri este o problemă socială, o problemă gravă care ne afectează pe noi toţi, în 2 special tinerii. Obiectivele principale ale programului naţional pentru sănătate sunt: reducerea cu 10%–15% a bolilor legate de consumul de droguri, reducerea cu 10% a deceselor cauzate de abuzul de droguri şi reducerea cu 10% a recidivei, în cazul dependenţilor de substanţe stupefiante. În anul 2001, în Bucureşti, au solicitat tratament medical pentru abuzul de droguri 2 755 de persoane (aproximativ 1% din populaţia capitalei), dintre care 19% (521 de cazuri) au recidivat, iar 15 persoane au decedat din cauza supradozei de droguri. La nivel naţional, în anul 2001, a fost capturată o cantitate de droguri cu 114,5% mai mare (25 199,51 kg) decât în deceniul trecut (1991–2000) şi au fost arestate 1 676 de persoane implicate în traficul de droguri ilegal, muncă ce a necesitat urmărirea a 3 146 de locaţii suspecte şi munca a 44 de poliţişti aflaţi sub acoperire . 1 Sondaj IRSOP, 2000. 2 Strategie şi document elaborat de către Ministerul Sănătăţii şi al Familiei. 3 Date publicate în Raportul anual pentru EMCDDA privind situaţia consumului de droguri în România (2001). CALITATEA VIEŢII, XV, nr. 1–2, p. 95–103, Bucureşti, 2004 96 DÉGI L. CSABA 2 Cheltuielile sociale directe privind problematica drogurilor în România însu- mează anual mai mult de 3 500 000 EUR, din care aproximativ 600 000 EUR au fost alocate de la bugetul de stat. SURSE DE DATE Sursele principale utilizate în procesul de culegere a datelor referitoare la evoluţia, tendinţa consumului de substanţe stupefiante în rândul tinerilor din 4 România, sunt: datele cercetărilor cantitative realizate în România (Albert, 1999 ; 567 ; Paksi & Elekes, Kovács, 2000; ESPAD 1999; Ábrám et Ráduly – Zörgő, 2001 89 al., 2002 ; Szabó, Bauer, Laki & Nemeskéri – Studiul Mozaic, 2002; Studiul Departamentului de Sănătate Publică Bucureşti şi organizaţia „Salvaţi copiii”, 10 ; Evaluarea rapidă a consumului de droguri injectabile, realizat de Comisia 2001 11 Naţională de luptă împotriva SIDA şi Fundaţia „Romtens”, 2001 ; Centrul 1213 ; Albert et al., 2002) Judeţean de Asistenţă psihopedagogică Târgu-Mureş, 2002 şi date oficiale cu privire la numărul dependenţilor de droguri. PREZENTAREA REZULTATELOR – DISCUŢII Prezentarea evoluţiei consumului de droguri în România este structurată în două părţi: prima parte descrie trendul narcomaniei în România din perspectiva datelor directe (cercetări cantitative, date oficiale referitoare la numărul consu- matorilor problematici – vezi surse de date), iar a doua parte cuprinde date indirecte (date oficiale cu privire la traficul de droguri) despre problematica drogurilor. Datele 4 Eşantion: 400 de adolescenţi, cu vârsta cuprinsă între 14–16 ani. Metodologia nespecificată. 5 Eşantion: 698 de adolescenţi, elevi ai claselor VIII–X–XI. Metodologia: chestionar (24 de întrebări). 6 Eşantion: elevi din clasele X şi XI. Metodologia nespecificată. 7 European School Survey Project on Alcohol and Drugs; studiul ESPAD din 1999 (al doilea) şi cel din primăvara anului 2003 au fost realizate de Swedish Council for Information on Alcohol and other Drugs sub coordonarea sociologului Bjorn Hibell. Eşantion: în România eşantionul a fost alcătuit din 3 500 de tineri având vârsta de 16 ani (clasa a X-a). Metodologia: eşantion reprezentativ la nivel naţional – chestionar autoadministrat, anonim. 8 Eşantion: 1 020 de adolescenţi din clasele VIII–XII. Metodologia: conform protocolului ESPAD – eşantionare prin stratificare. 9 Eşantion: 1 950 de tineri cu vârsta între 15–29 de ani. Metodologia: eşantionare simplă aleatorie – chestionar. 10 Date publicate în Raportul anual pentru EMCDDA privind situaţia consumului de droguri în România (2002). Eşantion nespecificat. Metodologia: chestionar autoadministrat, anonim. 11 Eşantion nespecificat. Metodologia: interviuri realizate cu consumatori de droguri, ofiţeri de poliţie, specialişti adictologi, personal medical etc. 12 Eşantion: 3 610 elevi din care 1 283 preadolescenţi (VII–VIII) şi 2 327 de adolescenţi (IX–XIII). Metodologia: chestionar. 13 Eşantion: 1 042 de tineri cu vârsta între 14–19 ani. Metodologia: eşantionare aleatorie – chestionar. 3 EVOLUŢIA CONSUMULUI DE DROGURI ÎNTRE 1995–2002 ÎN ROMÂNIA 97 prezentate au caracter orientativ, fiind necesare alte cercetări – analize, surse de informaţii – despre fenomenul consumului de droguri din România. Evoluţia consumului de droguri în rândul tinerilor din România, conform graficului prezentat (vezi Figura 1 şi Tabel 1) prezintă o tendinţă descrescătoare, de stabilizare în ultimii ani (2000–2002). Procentul tinerilor care încercă să consume substanţe stupefiante a scăzut din 2000, când era în jur de 10,85%, la 8,98% în 2002. Tabelul nr. 1 Evoluţia consumului de droguri în rândul tinerilor din România între 1995 – 2002 Au încercat să consume Dependenţi de droguri Nivelul de abstinenţă Anul % % % 1995 2, 67 0,73 96,6 1996 10,0 1,4 91,0 1997/1998 10,0 – – 1999 11,9 1,2 89,0 2000 10,85 – – 2001 10,0 – – 2002 8,98 1,6 86,8 Sursă: Cercetări cantitative realizate în România (vezi surse de date, p. 2); Notă: căsuţele ne- completate indică lipsa datelor. Figura nr. 1 Evoluţia fenomenului de consum la tineri, între 1995–2002 – încercarea de a consuma droguri 14% 12% 11,9% 10,9% 10,0%10,0% 10% 10,0% 9,0% 8% 6% 4% 2,7% 2% 0% 19952000 2001 1996 1997 1998 19992002 Sursă: Cercetări cantitative realizate în România (vezi surse de date, p. 2). 98 DÉGI L. CSABA 4 Explicaţia tendinţei descrescătoare a consumului de droguri poate fi regăsită în faptul că, începând cu anul 1999, există o implicare evidentă a autorităţilor statului cu privire la problematica consumului de droguri. În 1999 a fost înfiinţată Comisia Interministerială Antidrog, iar în anii următori au avut loc importante evenimente mediatice şi comunitare (vezi Tabel 2) de prevenire a toxicomaniei. Implicarea politică (mai puţin socială) este evidentă şi în ratificarea Strategiei Naţionale Antidrog, în 2002. Efectele imediate ale acestor acţiuni politice, administrative au fost: dez- voltarea infrastructurii necesare deschiderii Centrelor de Prevenire şi Consiliere Antidrog, activităţi de prevenire în mediul şcolar şi extra-şcolar. Tabelul nr. 2 Momentele şi evenimentele principale ale dezvoltării sistemului de prevenire a consumului de droguri în România Perioada Eveniment 1999 Înfiinţarea formală a Comisiei Interministeriale Antidrog. 1999 Editarea manualului Tinerii şi consumul de droguri: crearea, folosirea şi evaluarea materialelor şi activităţilor educative de către Ministerul Sănătăţii, Direcţia de Promovare a Sănătăţii şi Sănătate Comunitară, Organizaţia Mondială a Sănătăţii şi Fundaţia Mentor. 2001 Organizarea şi implementarea programului de prevenire „Consumul de droguri – încotro?”. 2002 primăvară Înfiinţarea Centrelor de Prevenire şi Consiliere Antidrog la nivelul reşedinţelor de judeţ din România. Dezvoltarea infrastructurii necesare desfăşurării activităţilor de prevenire primară şi pregătire oferită personalului de la centrele antidrog din ţară. La programul de pregătire iniţial au participat 282 de persoane. 2002 vară Campania media pentru prevenirea consumului de droguri „Depinde numai de tine” şi programul „Muzică Antidrog”. 2002 toamnă Elaborarea şi adoptarea de către parlament a Strategiei Naţionale Antidrog, pe termen mediu (2002–2004). 2002–2003 Programul de înfrăţire instituţională (Spania, Marea Britanie) „Lupta împotriva drogurilor”. Editarea ghidului metodologic al programului de prevenire şcolară a consumului de droguri „Barbacana”, împreună cu Manualul medicului şi Manualul elevului. Implementarea programului „Barbacana” în Bucureşti, Timişoara, Iaşi, Constanţa, Sibiu şi Cluj. Sursa: Raportul anual pentru EMCDDA privind situaţia consumului de droguri în România (2000, 2001). În lipsa unui sistem de evaluare ştiinţifică a impactului pe care l-au avut adoptarea măsurilor politice/administrative amintite şi evenimentele (mediatice, comunitare, şcolare) asupra consumului de droguri, putem doar să presupunem, bazându-ne pe experienţa empirică, că în prezent, majoritatea tinerilor care frecventează şcolile, liceele din mediul urban, au posibilitatea de dobândi cunoştinţe despre pericolul prezentat de consumul de droguri şi de a dezvolta diferite deprinderi care îi pot ajuta să reziste la presiunea de a consuma substanţe 5 EVOLUŢIA CONSUMULUI DE DROGURI ÎNTRE 1995–2002 ÎN ROMÂNIA 99 stupefiante. Datele utilizate în descrierea evoluţiei consumului drogurilor în România, între 1995–2003 sunt preluate din cercetări care au fost realizate în mediul urban (majoritatea). Lipsesc date focalizate pe mediul rural cu privire la fenomenul şi nivelul consumului de droguri. Tendinţa de consum a anilor 1995–1998, când exista o percepţie idealistă („este o problemă occidentală”, „suntem doar o ţară de tranzit” etc.) a fenomenului de consum al drogurilor a fost caracterizată printr-o creştere rapidă a procentului de tineri care au încercau să consume substanţe ilicite (vezi Figura 1). România era deja o ţară consumatoare de droguri în 1997, când 10% dintre tineri erau utilizatori experimentali, recreaţionali, un procent mai ridicat decât media anilor 1995–2003 (9,2%). Răspunsul politic, administrativ s-a formulat în 1999, însă răspunsul societăţii civile, a ONG, şi în special, al specialiştilor din România este în curs de formare, aproape inexistent în dezbaterea publică şi profesională. Tinerii din România care încercă să consume droguri, utilizează, în primul rând, drogurile experimentale, recreaţionale (marijuana, haşiş, extasy, LSD, alcool etilic + medicamente), cel mai des marijuana şi haşiş (vezi Tabel 3). Tendinţa de consum a produselor de canabis este stabilă (8,9–9%), dar utilizarea LSD-lui este în creştere (0,2–1,8–2,4%), în rândul persoanelor care au afirmat că consumă droguri. Tendinţa prezentată cu privire la substanţele narcotice consumate în România este întărită şi de concluziile raportului EMCDDA, 2002, privind ţările candidate, conform cărora consumul experimental, recreaţional de droguri devine, în mod tot mai evident o parte integrantă a culturii tinerilor din ţările candidate. Tabelul nr. 3 Evoluţia consumului de droguri, după tipul de substanţe utilizate Tipul de substanţă 1997/1998 1999 2000 Haşiş + marijuana 8,9% 9,0% – Extasy 0,2% 3,2% 1,3% LSD 0,2% 1,8% 2,4% Amfetamine 0,1% 1,0% – Heroină 0,5% 4,3% – Cocaină 0,3% 2,5% – Alcool + medicamente – – 4,1% Sursă: Cercetări cantitative realizate în România (vezi surse de date, p. 2); Notă: căsuţele necomple- tate indică lipsa datelor. Numărul persoanelor dependente de droguri este în creştere, conform statisticilor oficiale, care arată că în anul 2000 au fost înregistrate 650 de persoane dependente, iar în anul 2001, 2 134 de toxicomani (vezi Tabel 4 şi 5). Categoria de vârstă cea mai afectată de consumul problematic de droguri (dependenţă) este ceea a tinerilor de 17–24 de ani (348 persoane). Substanţa ceea mai frecvent utilizată, în cazul dependenţilor, este heroina, fapt consemnat şi în raportul EMCDDA, 2002. 100 DÉGI L. CSABA 6 Tabelul nr. 4 Persoane dependente de droguri înregistrate în anul 2000, conform grupei de vârstă Grupa de vârstă Nr. de cazuri % 11–12 3 0,5 13–14 11 1,7 15–16 21 3,2 17–18 52 8,0 19–24 296 45,5 25–34 187 28,8 35–44 49 7,5 45–54 23 3,5 55–64 4 0,6 Peste 65 de ani 4 0,6 Total 650 100 Sursă: Raportul anual pentru EMCDDA privind situaţia consumului de droguri în România (2000). Tabelul nr. 5 Persoane dependente de droguri înregistrate în anul 2001 şi tipul de narcotice consumate Tipul de droguri Total Cazuri noi Cazuri vechi Heroină 1 995 1 335 660 Fortal 23 15 8 Diazepam 21 10 11 Marijuana 14 10 4 Altele 81 – – Total 2 134 1 416 718 14 Sursa: Ministerul Sănătăţii şi al Familiei (2001); Notă: căsuţele necompletate indică lipsa datelor. Tendinţa de creştere a numărului consumatorilor de droguri, identificată de datele oficiale prezentate mai sus, este confirmată şi de rezultatele cercetărilor cantitative realizate pe teritoriul României (vezi Tabel 1 şi Figura 2). Raportată la tendinţa descrescătoare, specifică consumului experimental, recreaţional, tendinţa crescătoare a dependenţilor de droguri poate avea un caracter paradoxal. Explicaţia posibilă a acestui fenomen este faptul că mai puţini tineri din România încearcă să consume droguri, dar, dintre cei care încercă, tot mai mulţi devin dependenţi. În Raportul EMCDDA, 2002, privind ţările candidate, sunt consemnate cazuri în care încercarea de a consuma droguri începe cu substanţe injectabile (ex. heroină) din prima, ceea ce în mod inevitabil provoacă dependenţă. Pe de altă parte, sistemul de sănătate din România se confruntă tot mai frecvent cu cazuri de dependenţi care au nevoie de intervenţie medicală, astfel unităţile sanitare au dezvoltat secţii speciale şi un sistem de evidenţă pentru toxicomani, ceea ce face ca fenomenul să fie mai vizibil şi din perspectiva datelor obiective. Datele indirecte privind fenomenul consumului de droguri din România indică mai mult nivelul de conştientizare, înţelegerea de către autorităţile vizate 14 Date publicate în Raportul anual pentru EMCDDA privind situaţia consumului de droguri în România (2001). 7 EVOLUŢIA CONSUMULUI DE DROGURI ÎNTRE 1995–2002 ÎN ROMÂNIA 101 (Agenţia Naţională Antidrog, Poliţia Română, Brigada Antidrog etc.) a problemei sociale pe care o prezintă lupta împotriva drogurilor. În ultimii ani, când România a devenit o ţară producătoare, consumatoare şi de trafic al drogurilor, şi acţiunile specifice de combatere a criminalităţii legate de fenomenul narcomaniei au fost tot mai vizibile (vezi Figura 3). Figura nr. 2 Evoluţia fenomenului de consum între 1995 şi 2002 – dependenţi 1,8% 1,60% 1,6% 1,40% 1,4% 1,20% 1,2% 1,0% 0,8% 0,73% 0,6% 0,4% 0,2% 0,0% 1995 1996 1999 2002 Sursă: Cercetări cantitative realizate în România (vezi surse de date, p. 2). Figura nr. 3 Numărul persoanelor arestate pentru trafic / deţinere sau consum de substanţe stupefiante între 1996–2002, la nivel naţional 400 1 = 1996 378 350 2 = 1997 300 3 = 1998 250 245 219 4 = 1999 200 181 162 5 = 2000 150 139 120 100 6 = 2001 50 7 = 2002 sem. I. 11 0 1234567 15 Sursa: Ministerul Informaţiilor Publice (2002). 15 Date publicate în Raportul anual pentru EMCDDA, privind situaţia consumului de droguri în România (2001). 102 DÉGI L. CSABA 8 CONCLUZII – PERSPECTIVE Incidenţa consumului de droguri în România prezintă o tendinţă des- crescătoare, de stabilizare, în ultimii ani (2000–2002), în rândul consumatorilor experimentali, recreaţionali, însă, pe de altă parte, se prefigurează o tendinţă de creştere a consumatorilor problematici (dependenţi). Structura de prevenire a consumului de droguri din România, aflată în plin proces de dezvoltare şi integrare, poate fi considerată ca un factor protectiv, o resursă profesională eficientă pe termen mediu, care necesită în continuare diversificarea metodelor şi formelor de lucru, crearea unei baze de date (gen EDDRA) şi a unei structuri de evaluare a activităţilor antidrog. Pe baza acestor realităţi şi a datelor prezentate mai sus, putem presupune că în perioada 2003–2007 tendinţa de stabilizare a consumului de droguri cu scop recreaţional/experimental rămâne neschimbată. Faptul că problematica drogurilor în România este abordată, în primul rând, din punct de vedere politic, administrativ şi la nivelul organelor de constrângere specializate în lupta împotriva drogurilor reprezintă/va reprezenta o problemă majoră, pe termen lung şi o dată cu integrarea în Uniunea Europeană, fiindcă pericolul social, medical, psihologic şi economic prezentat de consumul de droguri este ignorat. În perspectivă, putem asista la o creştere notabilă a procentului de consumatori problematici. Totodată, grupul marginalizat şi extrem de vulnerabil al persoanelor dependente de droguri are/va avea nevoie şi de servicii medicale moderne, de terapie şi tratament eficient. Actualmente, instituţiile specializate în munca de prevenire secundară, ca şi răspunsul societăţii civile sunt aproape inexistente. BIBLIOGRAFIE 1. Ábram Zoltán, Mészáros Franciska, Enyedi Lajos, Consumul de droguri, alcool şi fumatul la începutul mileniului la tinerii din Transilvania, în „Fekete Eden”, Institutul Programelor de Cercetare, Cluj-Napoca, Editura Scientia, 2002, p. 103–131. 2. Albert-Lőrincz, Enikő, Adolescentul dezadaptat, Cluj-Napoca, Editura Komp-Press, 1999. 3. Albert-Lőrincz, Enikő, Albert Lőrincz, Márton, Szabó, Béla, Dégi L. Csaba, Comporta- mentul de sănătate şi incidenţa consumului de droguri în rândul tinerilor din Transilvania, în „Fekete Eden”, Institutul Programelor de Cercetare, Cluj-Napoca, Editura Scientia, 2002, p. 13–103. 4. Consumul de droguri, alcool şi tutun în rândul preadolescenţilor şi adolescenţilor din judeţul Mureş, Centrul Judeţean de Asistenţă Psihopedagogică, Târgu-Mureş, 2002. 5. EMCDDA (European Monitoring Centre for Drugs and Drug Addiction), Annual report on the state of the drugs problem in the European Union and Norway, Office for Official Publications of the European Communities, Luxembourg, 2002. 9 EVOLUŢIA CONSUMULUI DE DROGURI ÎNTRE 1995–2002 ÎN ROMÂNIA 103 6. EMCDDA, Report on the drug situation in the candidate CEECs, Office for Official Publications of the European Communities, Luxembourg, 2002. 7. „Monitorul Oficial”, nr. 31, 2001, p. 535. 8. Paksi Borbála, Elekes Zsuzsánna, Tinerii şi consumul de droguri, (lb. maghiară), Budapesta, ISM, 2000. 9. Ráduly Zörgő Éva, Health damaging habits in adolescence: smocking, drinking and drug consuming behaviour, „Erdélyi Pszichológiai Szemle”, II. 4, 2001, p. 41–69. 10. Romanian Focal Point EMCDDA, National report on the drugs situation in Romania, Bucureşti, 2000. 11. Romanian Focal Point EMCDDA, Romania – drug situation, Bucureşti, 2001. 12. Szabó Andrea, Bauer Béla, Laki László, Nemeskéri István (ed.), Studiul Mozaik 2001, Gyorsjelentés. Magyar fiatalok a Kárpát-medencében, Nemzeti Ifjúságkutató Intézet, Budapesta, 2002. 13. http://annualreport.emcdda.eu.int 14. www.emcdda.org 